রয়েল ব্রুনাই এয়ারলাইন্স
রয়েল ব্রুনাই এয়ারলাইন্স হচ্ছে ব্রুনাই দারুসসালাম এর জাতীয় পতাকা বহনকারী এয়ারলাইন, যার হেডকোয়ার্টার বন্দর সেরি বেগাওয়ান এর আর বি প্লাজাতে অবস্থিত । এয়ারলাইন্সটি সম্পূর্ণভাবে ব্রুনাই সরকার এর নিয়ন্ত্রনাধীন । এর প্রধান কেন্দ্রস্থল হচ্ছে বেরাকাস এ অবস্থিত ব্রুনাই আন্তর্জাতিক বিমানবন্দরে, যা ব্রুনাই এর রাজধানী বন্দর সেরি বেগাওয়ান এ অবস্থিত ।
ব্রুনাইয়ের পর্যটন
টিউটং গন্তব্য কর্মসূচী ব্রুনাই সরকারের গৃহীত অন্যতম পাইলট কর্মসূচী। এর উদ্দেশ্য দেশটির অন্যতম জনপ্রিয় পর্যটন গন্তব্য টিউটং-এর পর্যটকদের আগমন বৃদ্ধি করা। টিউটং জেলা দপ্তর দেশটির বিভিন্ন পর্যটন প্রতিষ্ঠান ও বেসরকারি সংস্থাসমূহের সাথে সহযোগিতার মাধ্যমে এই কর্মসূচী তৈরি করা হয়েছে। ২০১৩ সালে এই কর্মসূচী প্রাথমিকভাবে আরম্ভ হয়। কর্মসূচীটি শুরুর পর প্রায় ২,০০০ পর্যটক টিউটং পরিদর্শনে আসে। টিউটং-এ ৩০ টিরও বেশি পর্যটন গন্তব্য রয়েছে। ব্রুনাই-ইন্দোনেশিয়া-মালয়েশিয়া-ফিলিপাইন-ইস্ট আসিয়ান উন্নয়ন অঞ্চল (BIMP-EAGA)-এর ৫০ সদস্য বিশিষ্ট একটি প্রতিনিধি দল টিউটং পরিদর্শন করেছে।